Presnejšie je najväčším priemyselným zamestnávateľom, čo je s ohľadom na spoločnosti pôsobiace v tomto regióne celkom úspech.
Obrovská továreň na výrobu áut sa neustále rozrastá a v súčasnosti má viac ako 8000 zamestnancov. Je dôležité doplniť, že ešte nefunguje na 100%, takže pri plnení maximálnej výrobnej kapacity sa počet zamestnancov zvýši na približne 12 000.
Giga Berlin aktuálne vyrába 1000 áut týždenne, čo je celkom úctyhodné číslo najmä z toho dôvodu, že prevádzka bola otvorená iba v marci tohto roku. Tesla plánuje v tomto niekoľko miliardovom závode vyrobiť až 500 000 elektromobilov ročne. To je však pesnička budúcnosti, pričom sa odhaduje, že tento rok by sa mohla fabrika posunúť aspoň k prvej méte, ktorou je výroba 3000 áut týždenne. Konečný cieľ je 9600 áut za týždeň, čo by sa malo podariť do polovice aktuálnej dekády.
V berlínskej fabrike sa aktuálne vyrába iba model Y, no v budúcnosti by sa mohla výroba rozšíriť aj o model 3. Najväčšie autá amerického výrobcu, teda model S a X sa pravdepodobne v tejto továrni vyrábať nebudú, no to sa môže v budúcnosti zmeniť, lebo veď Tesla…
Dodajme, že budúci týždeň bude výroba v tomto mega závode pozastavená z dôvodu aplikácie niekoľkých vylepšení a zavádzania nového systému striedania výroby. Odstávka bude trvať 10 dní – od 11. do 22. júla. Aktuálne je zatvorený aj závod v Šanghaji, kde sa podľa dostupných informácií tiež implementujú viaceré vylepšenia. Tento závod produkuje viac ako 70 000 áut mesačne.
Zdroj: insideevs.com
Prečítajte si aj: